Alexandr N. Ostrovskij
Alexandr N. Ostrovskij, 1823-86, russisk dramatiker, hvis mere end 50 skuespil dominerede det russiske repertoire i årene 1850-85. O betragtes som sædeskildrer, der understøttede realismen i 1800-tallets teater. På nær bønder blev alle samfundslag fremstillet, ikke mindst handelsstandens nepotisme og ydmygelse af svage individer. I det 20. årh. blev O ‘genopdaget’ som brugbar klassiker i Sovjetstaten, især Skoven i Meyerholds opsætning 1924, Uvejret i Aleksandr Tairovs opsætning s.å. (DRradio 1970 samt som forlæg for Leoš Janáčeks opera Katja Kabanova DRtv 1971) og Brændende hjerte i Stanislavskijs opsætning 1926. I 1991 iscenesatte Søren Iversen en vellykket og sjov opsætning af En slyngels dagbog Det Kongelige Teater. Os dramatik indgår som grundmateriale i skuespilleruddannelsen i Rusland. 

Bibliografi: Ostrovskij, A N Plays 1974. 